אלסד זברוטיץ'

אלסד זברוטיץ' (במונטנגרית: Elsad Zverotić; נולד ב-31 באוקטובר 1986 בבראן שביוגוסלביה) הוא כדורגלן מונטנגרי המשחק בעמדות הקשר האחורי והמגן הימני בקבוצת אראו. הוא מלך ההופעות של נבחרת מונטנגרו בכל הזמנים עם 60 הופעות (נכון לינואר 2019).

קריירת מועדונים 
זברוטיץ' התחיל את הקריירה המקצוענית שלו בבאצנהייד מהליגות הנמוכות בשווייץ בהיותו בן 17. הוא ערך 30 הופעות ליגה במועדון, בהן הבקיע שני שערים, ולאחר עונה אחת עבר לוויל מהליגה השווייצרית השנייה. בוויל הוא שיחק בתפקיד הגנתי יותר, וערך 114 הופעות ליגה, בהן הבקיע שני שערים, בארבע העונות בהן שיחק במועדון. לקראת עונת  עבר זברוטיץ' ללוצרן מליגת העל השווייצרית. בשלוש עונותיו במועדון ערך 84 הופעות ליגה והבקיע שני שערים. ב-14 ביולי 2010 הגיע להתרשמות בלסטר סיטי מהפוטבול ליג צ'מפיונשיפ, אך בסופו של דבר נשאר בלוצרן. בקיץ 2011 חתם ביאנג בויז ברן, קבוצה נוספת מליגת העל השווייצרית. בשלב הבתים של הליגה האירופית לעונת  הבקיע שער זכור בתיקו 2-2 נגד ליברפול באצטדיון אנפילד. ב-2 בספטמבר 2013 חתם זברוטיץ' בפולהאם מהפרמייר ליג על חוזה לשנתיים עם אפשרות לשנה נוספת. הוא ערך 16 הופעות ליגה בלבד במועדון וב-16 בפברואר 2015 עזב את הקבוצה. לאחר מכן חזר לליגת העל השווייצרית וחתם בסיון.

קריירה בינלאומית 
ב-27 במאי 2008 ערך זברוטיץ' את הופעת הבכורה שלו בנבחרת מונטנגרו, כששיחק 60 דקות בניצחון 3-0 על נבחרת קזחסטן במשחק ידידות. ב-7 בספטמבר 2010 הבקיע את שער הבכורה שלו בנבחרת, שער בדקה ה-35 בניצחון 1-0 על נבחרת בולגריה במסגרת מוקדמות יורו 2012.

קישורים חיצוניים 

כדורגלנים מונטנגרים
מגני כדורגל מונטנגרים
קשרי כדורגל מונטנגרים
כדורגלני פ.צ. ויל
כדורגלני לוצרן
כדורגלני יאנג בויז ברן
כדורגלני פולהאם
כדורגלני פ.צ. סיון
כדורגלני אראו
כדורגלני נבחרת מונטנגרו
ספורטאים זרים בשווייץ
ספורטאים מונטנגרים באנגליה
מונטנגרים שנולדו ב-1986